Relationship Mistakes Zodiac: ಸಂಬಂಧಗಳ ವಿಚಾರದಲ್ಲಿ ಪ್ರತೀ ರಾಶಿಯವರೂ ಒಂದೊಂದು ತಪ್ಪು ಮಾಡೇ ಮಾಡ್ತಾರಂತೆ, ನಿಮ್ಮ ತಪ್ಪು ಯಾವುದು ? ಮೇಷ: ಮೇಷ ರಾಶಿಯವರು ಸಣ್ಣ ಮಕ್ಕಳಂತೆ. ನೇರವಾಗಿ, ಪ್ರಮಾಣಿಕವಾಗಿ ನಡೆದುಕೊಳ್ಳುವುದು ಅವರ ಗುಣ. ಮಂಗಳ ಗೃಹದ ಪ್ರಭಾವ ಇವರ ಮೇಲೆ ಹೆಚ್ಚು, ಹಾಗಾಗಿ ಅವರಯ ಹುಟ್ಟಾ ಯೋಧರು. ತಮ್ಮ ಹಠಕ್ಕೂ ಅವರು ಪ್ರಸಿದ್ಧರೇ. ಕೋಪ ಮತ್ತು ಆವೇಶದಲ್ಲಿ ಮೇಷ ರಾಶಿಯವರು ಏನಾದರೂ ಮಾತು ಆಡಿಬಿಡುತ್ತಾರೆ, ನಂತರ ಅದರ ಬಗ್ಗೆ ಪಶ್ಚಾತ್ತಾಪ ಪಡುತ್ತಾರೆ. ಒಂದು ಸಲ ಕೋಪ ತಣ್ಣಗಾದಮೇಲೆ ಅವರೇ ಹೋಗಿ ಕ್ಷಮೆ ಕೇಳುತ್ತಾರೆ. ಆದರೆ ಅವರ ಸಂಗಾತಿಗೆ ಕ್ಷಮಿಸುವ ಮನಸ್ಸು ಇರುತ್ತದಾ? ಇದರ ಮೇಲೆ ಅವರ ಸಂಬಂಧ ನಿಂತಿರುತ್ತದೆ.ವೃಷಭ: ಈ ರಾಶಿಯವರ ಹಠಮಾರಿತನವೇ ಅವರ ನಾನಾ ಸಮಸ್ಯೆಗಳಿಗೆ ಕಾರಣವಾಗುತ್ತದೆ. ಆದರೆ ಇವರು ಎಲ್ಲವನ್ನೂ ನಿಭಾಯಿಸುವುದರಲ್ಲಿ ಸಿದ್ಧಹಸ್ತರು. ತಮ್ಮ ಒಳ್ಳೆಗುಣಗಳ ಬಗ್ಗೆ ಇವರಿಗೆ ಅಭಿಮಾನ ಇರುತ್ತದೆ. ಹಾಗಾಗಿ ಒಮ್ಮೆ ನಿರ್ಧಾರ ಮಾಡಿದ್ರೆ ನಂತರ ಯಾವುದೇ ಕಾರಣಕ್ಕೂ ಅವರು ಅದರಿಂದ ಹಿಂದೆ ಸರಿಯುವ ಮಾತೇ ಇಲ್ಲ. ಆದರೆ ಆರೋಗ್ಯಕರ ಸಂಬಂಧಕ್ಕೆ ನಮ್ಮ ತಾಳ್ಮೆ, ಒಂದಷ್ಟು ಹೊಂದಾಣಿಕೆ ಕೂಡಾ ಅಗತ್ಯ ಎನ್ನುವುದನ್ನು ವೃಷಭ ರಾಶಿಯವರು ಅರಿಯಬೇಕು. ಮಿಥುನ: ಮಿಥುನ ರಾಶಿಯವರು ಸದಾ ತಮ್ಮನ್ನು ಚುರುಕಾಗಿ ಇರಿಸಿಕೊಳ್ಳಲು ಪ್ರಯತ್ನ ಪಡುತ್ತಾರೆ. ಈ ರಾಶಿಯವರು ಒಂದೇ ಬಾರಿಗೆ ಒಂದಕ್ಕಿಂತ ಹೆಚ್ಚು ಕೆಲಸಗಳನ್ನು ಮಾಡಲು ಪ್ರಯತ್ನಿಸುತ್ತಾರೆ. ಇರುವುದನ್ನು ಮತ್ತಷ್ಟು ಹೆಚ್ಚಸಲು ಪ್ರಯತ್ನಿಸುತ್ತಾರೆ. ಈ ಎಲ್ಲಾ ಜಂಜಾಟಗಳ ನಡುವೆ ನಿಮ್ಮ ಸಂಗಾತಿ ನಿಖರ ನಿರ್ಧಾರ ತೆಗೆದುಕೊಳ್ಳುವವರಾಗಿದ್ದರೆ ಆಗ ಸಮಸ್ಯೆ ಎದುರಾಗುವ ಸಂಭವವಿರುತ್ತದೆ. ನಿಮ್ಮ ಸಂಗಾತಿಗೂ ಸಮಯ ಕೊಡುವ ಮನೋಭಾವ ಬೆಳೆಸಿಕೊಳ್ಳದಿದ್ದರೆ ನಿಮ್ಮ ಎಲ್ಲಾ ಶ್ರಮವೂ ಖಾಸಗಿ ಬದುಕಿನ ವೈಫಲ್ಯವನ್ನು ಮುಚ್ಚಿಡಲು ಸಾಧ್ಯವಿಲ್ಲದಂತಾಗುತ್ತದೆ.ಕಟಕ: ಕಟಕ ರಾಶಿಗೆ ಅಧಿಪತಿ ಚಂದ್ರ. ಬಹಳ ಭಾವುಕ ಜೀವಿಗಳಾದ ಈ ರಾಶಿಯವರು ಪ್ರೀತಿಯ ವಿಚಾರದಲ್ಲಿ ಧಾರಾಳಿಗಳು. ಆದರೆ ಗಟ್ಟಿ ನಿರ್ಧಾರ ಮಾಡಲು ಅಸಮರ್ಥರು ಮತ್ತು ಸ್ವಲ್ಪ ಮೂಡಿಗಳು. ಏಡಿಯ ರೂಪದ ರಾಶಿಯವರ ಗುಣವೂ ಹಾಗೇ ಇರುತ್ತದೆ. ಅಪಾಯ ಇದೆ ಎಂದೆನಿಸದರೆ ಕೂಡಲೇ ಚಿಪ್ಪಿನೊಳಗೆ ಸೇರಿಕೊಂಡುಬಿಡುತ್ತದೆ. ಆದ್ದರಿಂದ ಸಂಬಂಧಗಳ ವಿಚಾರ ಬಂದಾಗ ಕಟಕ ರಾಶಿಯವರು ಎರಡು ವ್ಯಕ್ತಿಗಳ ನಡುವೆ ಒಂದಷ್ಟು ಭಿನ್ನಾಭಿಪ್ರಾಯ ಬರೋದು ಸಹಜ ಎನ್ನುವುದನ್ನು ನೆನಪಿಟ್ಟುಕೊಳ್ಳಬೇಕು.ಸಿಂಹ: ಸಿಂಹರಾಶಿಯವರು ಪ್ರೀತಿಸುವ, ಕರುಣೆಯುಳ್ಳ ವ್ಯಕ್ತಿಗಳು. ತಮ್ಮಲ್ಲಿರುವ ಉತ್ತಮ ಗುಣಗಳನ್ನು ಇತರರಿಗೂ ಹಂಚುವ ಧಾರಾಳಿಗಳಿವರು. ಆದರೆ ಇವರೊಳಗೆ ಆತ್ಮಾಭಿಮಾನ ತುಸು ಹೆಚ್ಚು. ತಮ್ಮ ಮೇಲೆ ಬೇರೆಯವರು ಅಧಿಕಾರ ಚಲಾಯಿಸುತ್ತಿದ್ದಾರೆ ಎನಿಸಿದರೆ ಕೂಡಲೇ ಆಕ್ರಮಣ ಮಾಡಿಬಿಡುತ್ತಾರೆ. ಸಂಬಂಧಗಳಲ್ಲಿ ಇಬ್ಬರು ಸಮಾನವಾಗಿ ಇರಬೇಕಾಗುತ್ತದೆ. ಒಬ್ಬರನ್ನು ಮತ್ತೊಬ್ಬರು ಗೌರವಿಸುವುದು ಬಹಳ ಮುಖ್ಯ. ಇಲ್ಲದಿದ್ದರೆ ಇದೇ ದೊಡ್ಡದಾಗಿ ಸಂಬಂಧದಲ್ಲಿ ಬಿರುಕು ಮೂಡಿಸುವ ಅಪಾಯವಿರುತ್ತದೆ.ಕನ್ಯಾ: ಕನ್ಯಾ ರಾಶಿಯವರು ಸೂಕ್ಷ್ಮಮನಸ್ಸಿನವರು. ಅವರು ಸದಾ ಸಣ್ಣ ಸಣ್ಣ ವಿಚಾರಗಳಿಗೂ ಗಮನಹರಿಸುವವರಾಗಿರುತ್ತಾರೆ. ಇದು ಉತ್ತಮ ಗುಣವಾದರೂ ಇದರಿಂದಲೇ ಸಂಬಂಧದಲ್ಲಿ ಸಾಕಷ್ಟು ಅಪಸ್ವರ ಏಳುವ ಅಪಾಯವೂ ಇರುತ್ತದೆ. ಯಾವುದರಲ್ಲೂ ಏನೂ ತಪ್ಪಿರಬಾರದು ಎಂದು ಬಯಸುವುದು ಬಹುಶಃ ಯಾವಾಗಲೂ ಒಳ್ಳೆಯ ವಿಚಾರವಾಗಿರುವುದಿಲ್ಲ.ತುಲಾ: ಸಣ್ಣ ಪುಟ್ಟ ಅಪಸವ್ಯಗಳು ಸರ್ವೇಸಾಮಾನ್ಯ. ಆದ್ರೆ ತುಲಾ ರಾಶಿಯವರು ಹೊಂದಾಣಿಕೆಯಲ್ಲಿ ಸ್ವಲ್ಪ ನಿಧಾನ. ಹಾಗಾಗಿ ಸಂಬಂಧಗಳಲ್ಲಿ ಹೊಂದಾಣಿಕೆ ಇವರಗೆ ಸ್ವಲ್ಪ ಕಷ್ಟ. ಆದರೆ ದೀರ್ಘಕಾಲದವರಗೆ ಗಟ್ಟಿಯಾಗಿ ನಿಲ್ಲು ಸಂಬಂಧದಲ್ಲಿ ಈ ಹೊಂದಾಣಿಕೆ ಅತ್ಯವಶ್ಯ ಎನ್ನುವುದನ್ನು ತಿಳಿಯಬೇಕು.ವೃಶ್ಚಿಕ: ವೃಶ್ಚಿಕ ರಾಶಿಯವರಿಗೆ ಸ್ವಲ್ಪ ಆತಂಕ ಜಾಸ್ತಿ. ಹಾಗೇ ಇವ್ರು ಪೊಸೆಸಿವ್ ಕೂಡಾ. ಆದ್ರಿಂದಲೇ ಸಮಸ್ಯೆಗೆ ಸಿಲುಕಿಕೊಳ್ತಾರೆ. ಸ್ವಲ್ಪ ತಾಳ್ಮೆಯಿಂದ ಆಲೋಚಿಸಿ ಮಾತನಾಡಿದರೆ, ಸಮಾಧಾನದಿಂದ ನಿರ್ಧಾರಗಳನ್ನು ತೆಗೆದುಕೊಂಡರೆ ಸಂಬಂಧದಲ್ಲಿ ನೆಮ್ಮದಿ ಖಂಡಿತಾ ಸಿಗಲಿದೆ.ಧನಸ್ಸು: ಇವರದ್ದು ಅರಣ್ಯದ ಸ್ವಚ್ಛಂಧತೆಯನ್ನು ನೆನಪಿಸೋ ಶಕ್ತಿ. ತಿರುಗಾಟವನ್ನು ಹೆಚ್ಚು ಇಷ್ಟಪಡೋ ಇವರು ಹೊಂದಾನಿಕೆ ಮಾಡಿಕೊಳ್ಳುವುದರಲ್ಲಿ ಬಹಳ ಹಿಂದೆ. ನಿಮಗೆ ಓಡಾಡೊಕೊಂಡು ಇಷ್ಟವಿದ್ದರೂ ನಿಮ್ಮ ಸಂಗಾತಿಗೆ ಏನಿಷ್ಟ ಎನ್ನುವುದನ್ನೂ ಕೇಳುವುದು ರೂಢಿಸಿಕೊಳ್ಳಿ. ಸಣ್ಣ ಸಣ್ಣ ವಿಚಾರಗಳೇ ಮುಂದೆ ಭಾರೀ ಅನಾಹುತಕ್ಕೆ ನಾಂದಿ ಹಾಡಬಹುದು.ಮಕರ: ಈ ರಾಶಿಯವರು ಎಂದಿಗೂ ತಮ್ಮ ಗುರಿಯೆಡೆಗೇ ನಿಶ್ಚಲವಾಗಿರುತ್ತಾರೆ. ಇವರು ಕೆಲಸವನ್ನು ಅದೆಷ್ಟು ಹಚ್ಚಿಕೊಂಡಿರುತ್ತಾರೆ ಎಂದರೆ ಅವರಿಗೆ ಖಾಸಗಿ ಬದುಕು ನೆನಪೇ ಆಗೋಲ್ಲ. ಆದರೆ ಎಲ್ಲರೂ ನಿಮ್ಮಂತೆಯೇ ಆಲೋಚಿಸುವುದಿಲ್ಲ ಎನ್ನುವುದನ್ನೂ ನೀವು ನೆನಪಿಡಬೇಕು. ಆಗ ಮಾತ್ರ ಸಂಬಂಧದಲ್ಲಿ ಸಾಮರಸ್ಯ ಸಾಧ್ಯ.ಕುಂಭ: ಕುಂಭ ರಾಶಿಯವರು ಹೆಚ್ಚು ಪರೋಪಕಾರಿಗಳು. ತಮ್ಮ ಸ್ವಂತ ಬದುಕಿಗಿಂತ ಸಮಾಜದ ಒಳಿತಿನ ಬಗ್ಗೆಯೇ ಇವರ ಚಿಂತೆ. ಇದೇ ಖಾಸಗಿ ಬದುಕಿಗೂ ಮಾರಕವಾಗುವ ಅಪಾಯವಿರುತ್ತದೆ. ನೀವು ಇಡೀ ಪ್ರಪಂಚವನ್ನು ಕಾಪಾಡಲು ಆಸಕ್ತರಿರಬಹುದು. ಆದರೆ ಮೊದಲು ನಿಮ್ಮ ಸಂಗಾತಿ, ನಿಮ್ಮ ಮನೆ, ನಿಮ್ಮ ಬದುಕು ಹಸನಾಗುವತ್ತ ಗಮನಹರಿಸಿ.ಮೀನ: ಮೀನರಾಶಿಯವರು ಸದಾ ತಮ್ಮ ಜಗತ್ತಿನಲ್ಲೇ ಇರ್ತಾರೆ. ಅವರಲ್ಲಿ ತಪ್ಪು ಹುಡುಕುವುದು ಕಷ್ಟ, ಹುಡುಕಿದರೂ ಅದನ್ನು ನಿರೂಪಿಸುವುದು ಮತ್ತೂ ಕಷ್ಟ. ಅವರು ನಿಮ್ಮೊಂದಿಗೆ ವಾದ ಮಾಡುವುದಕ್ಕಿಂತ ಅಲ್ಲಿಂದ ದೂರ ಹೋಗುವುದಕ್ಕೆ ಹೆಚ್ಚು ಒತ್ತು ಕೊಡುತ್ತಾರೆ. ಹಾಗಾಗಿ ಮೀನರಾಶಿಯವರು ತಮ್ಮಂತೆಯೇ ತಮ್ಮ ಸಂಗಾತಿಗೂ ಒಂದಷ್ಟು ನಿರೀಕ್ಷೆಗಳಿರುತ್ತವೆ ಎನ್ನುವುದನ್ನು ನೆನಪಿನಲ್ಲಿ ಇಟ್ಟುಕೊಂಡಿರಬೇಕು.